**Regulament privind organizarea și desfășurarea concursului internațional/ pentru elevi**

*Din lumea Sofiei*

|  |
| --- |
|  |
| Elaborat: | Conf.dr. Claudiu Mesaroș |  |
| Aviz juridic: | Consilier juridic, ... |  |
| Avizat:  | Consiliul Facultății ... | HCF .23.. / 18.04.2022. |
| Avizat: | Prorector responsabil cu strategia academică și relația cu studenții,Conf. univ. dr. Mădălin Bunoiu | HS ... / .......... |
|  |
| *Ediția I* |
| *Intrat în vigoare la data de .18.04.2022...* |
| *Retras la data de ...................* |

**CAPITOLUL I**

**Dispoziții generale**

**Articolul 1.** Prezentul regulament stabilește cadrul general pentru organizarea și desfășurarea concursului internațional „Din lumea Sofiei”, denumit în continuare „concursul”, destinat elevilor din clasele XI și XII din unitățile de învățământ preuniversitar.

 **Articolul 2. Cadrul legal:**

1. Legea Educației Naționale nr. 1/2011, cu modificările și completările ulterioare
2. Carta UVT

**CAPITOLUL II**

**Obiectivele concursului**

 **Articolul 3.**

1. Obiectivul general al concursului „Din lumea Sofiei” este de a încuraja studiul de performanță în domeniul Filosofie.
2. Obiectivele specifice ale concursului sunt următoarele

 a) încurajarea elevilor performanți să scrie și să publice texte din domeniul Filosofie

 b) formarea unor relații de colaborare cu elevii pasionați de Filosofie și încurajarea urmării profesiilor din acest domeniu

**CAPITOLUL III**

**Organizarea concursului**

**Articolul 4.** Concursul „Din lumea Sofiei” are caracter *internațional* și se adresează elevilor din clasele XI și XII care se înscriu cu un eseu și doresc să participe cu respectarea prevederilor prezentului regulament.

 **Articolul 5.**

 **(1)** Concursul se va organiza semestrial, de către Facultatea de Științe Politice, Filosofie și Științe ale Comunicării a Universității de Vest din Timișoara, în colaboare cu publicația culturală SYNTOPIC care va publica eseurile cîștigătoare.

 **(2)** Concursul constă dintr-o singură probă: eseu filosofic, redactat și transmis conform prevederilor prezentului regulament

 **(3)** Ediția din anul universitar 2021-2022 se va desfășura în perioada 15.04.1011-13.06.2022 în regim de transmitere a eseurilor pe adresa prevăzută în regulament.

 **Articolul 6. Înscrierea**

(**1)** Înscrierea candidaților la concurs se realizează prin trimiterea eseului, redactat în formularul de la **Anexa 1** a acestui regulament, c**onform normelor academice, pe o temă aleasă din Lista de teme pentru redactarea eseului filosofic (Anexa 2) și respectând Recomandările pentru redactarea eseului filosofic (Anexa 3). .**Eseul va avea maxim 2000 de cuvinte, iar la sfârșit va purta numele și prenumele autorului, adresa de corespondență, adresa de e-mail, numărul de telefon și liceul de proveniență, precum și datele de contact ale cadrului didactic îndrumător. În Facultate se va institui o comisie de evaluare a eseurilor pe baza unui barem prestabilit. Din comisie vor face parte și reprezentanți ai publicației culturale „Syntopic”.

  **(2)** *Un participant se poate înscrie la concurs cu un singur eseu pe semestru.*

 **(3)** Nu se percep taxe pentru participare din partea concurenților sau alte contribuții financiare.

 **(4)** Facultatea de Științe Politice, Filosofie și Științe ale Comunicării nu răspunde de erorile de înscriere și nici de erorile de completare comise de candidați în fișele de înscriere.

 **Articolul 7. Calendarul concursului**

Etapele desfășurării concursului sunt următoarele:

* Până pe data de 1 iunie 2022 ora 24:00: Înscrierea participanților prin transmiterea eseului, redactat în cadrul Formularului FIȘA DE ÎNSCRIERE, către Departamentul de Filosofie și Științe ale Comunicării din Universitatea de Vest, în oricare din următoarele moduri
	+ Tipărit, semnat și închis în plic, prin poștă, la adresa : Universitatea de Vest din Timișoara, Facultatea de Științe Politice, Filosofie și Științe ale Comunicării, bd. Vasile Pârvan nr. 4, Timișoara, cod 300223. Plicul va purta mențiunea „*Pentru concursul Din Lumea Sofiei*”.
	+ Predat personal la Secretariatul Facultății din Universitatea de Vest (camera 511).
	+ Prin e-mail, atașat în format **.doc**, la adresa: **din.lumea.sofiei@e-uvt.ro**
* 10 iunie 2022: Evaluarea și jurizarea eseurilor trimise de participanți
* 13 iunie 2022: Afișarea rezultatelor pe pagina web a facultății și pe platforma „Syntopic”. Nu se admit contestații

**CAPITOLUL IV**

**Desfășurarea concursului**

 **Articolul 8.** Ediția 2022 (a VIII-a) concursului „Din lumea Sofiei”se desfășoară în regim electronic, prin trimiterea eseurilor către organizatori, conform precizărilor din calendar. Eseurile pot fi și depuse în format fizic (personal sau prin poștă).

 **Articolul 9. Descrierea probelor de concurs**

 Concursul are o singură probă: Eseu filosofic.

 **Articolul 10.**

Condiții: Fiecare elev va redacta eseul în tabelul din FIȘA DE ÎNSCRIERE (Anexa 1), solicitând unui cadru didactic îndrumător să înscrie și datele sale de contact. Eseul și toate datele din formular vor fi înscrise **în limba română**.

 **Articolul 11.**

 **(1)** Pentru elevii cu dizabilități, în baza documentelor doveditoare, condițiile de redactare pot fi adaptate în funcție de tipul și severitatea dizabilității. Acestea cuprind modalități alternative de redactare a textului (large print, Braille).

**(2)** Pentru elevii cu tulburări specifice de învățare, în baza certificatului de diagnostic eliberat de organismele competente, la cerere, adaptarea probelor de concurs în cadrul procesului de admitere, se face prin:

1. în cazul candidaților cu disgrafie, candidatul are dreptul la transmiterea eseului sub formă de înregistrare audio-video (link-ul înregistrării transmit în formularul eseului);

**Articolul 12.**

 **(1)** La Facultatea de Științe Politice, Filosofie și Științe ale Comunicării se constituie o *Comisie de evaluare*, responsabilă de organizarea și desfășurarea corectă a concursului la nivelul facultățiiaprobată de Consiliul facultății.

 **(2)** *Comisia de evaluare* la nivelul facultății este formată din doi membri titulari și doi membri externi, colaboratori, din partea redacției SYNTOPIC.

**(3)** Atribuțiile membrilor *Comisiei de evaluare* sunt:

1. întocmirea unui barem de evaluare
2. evaluarea eseurilor
3. inbtocmirea listeicu rezultatele evaluării
4. afișarea listei pe pagina web a facultății și a publicației Syntopic.

**CAPITOLUL V**

**REZULTATELE CONCURSULUI ȘI PREMIEREA**

 **Articolul 13.**

 **(1)** Clasificarea participanților și acordarea premiilor se realizează pe baza rezultatelor obținute de fiecare elev în urma participării concurs, în ordinea descrescătoare a mediilor, calculate ca medie aritmetică a notelor acordate de către fiecare membri al comisiei de evaluare

 **(2)** Clasamentul rezultat în urma concursului va fi utilizat și pentru acordarea premiilor, acestea revenind celor mai bine clasați participanți.

**(3)** Î*n cazul obținerii de medii egale între participanți comisia poate decide eseurile ce vor fi publicate pe baza unei decizii unanime a tuturor membrilor.*

 **(4)** Rezultatele concursului se fac publice prin afișare pe pagina web a facultății/a concursului și a publicației Syntopic, cu respectarea normelor privind protecția datelor cu caracter personal.

 **(5)** Nu se admit contestații.

**Articolul 14. Premiile**

Pe baza rezultatelor obținute se vor acorda următoarele distincții:

* Premiul I-III; eseu publicat în publicația Syntopic la secțiunea Filsoofie și în Analele Universității de Vest, secțiunea Filosofie și Științele comunicării, la propunerea comisiei de evaluare.
* Mențiune, Premii speciale. Eseuri publicabile prin decizia unanimă a membrilor comisiei de evaluare.
* În vederea publicării, membrii comisiei de evaluare pot decide retrimiterea eseurilor către autori pentru revizuiri.

**CAPITOLUL VI**

**DISPOZIȚII FINALE**

 **Articolul 17.**

 **(1)** Prezentul regulament a fost aprobat în ședința de Consiliu a Facultății ... din data de ....

 **(3)** Prezentul regulament este obligatoriu atât pentru *Comisia de evaluare* a facultății, cât și pentru participanții înscriși și se aduce la cunoștința acestora prin afișare pe site-ul Facultății de Științe Politice, Filosofie și Științe ale Comunicării și pe pagina Syntopic (<https://www.syntopic.ro/>).

ANEXA 1: **FIȘA DE ÎNSCRIERE**

Ediția a opta, 2022

|  |
| --- |
| **Titlul eseului**: |
| **Conținutul eseului** (maxim 2000 cuvinte), Times New Roman 12, spatiere 1.5 linii, Justified, format document: doc |
| **Autorul eseului:****Prin prezenta declar că eseul reprezintă rezultatul muncii mele, nu conține preluări neautorizare. Asum faptul că, în cazul în care comisia de evaluare a eseului va constata că acesta conține plagiat sub orice formă voi fi eliminat din concurs.** |
| Numele |
| PRENUMELE |
| Adresa: |
| Adresa de e-mail: |
| Număr de telefon: |
| Denumirea colegiului (liceului): \_\_\_Adresa colegiului (liceului): \_\_\_Oraș: \_\_\_Adresa de e-mail: \_\_\_Număr de telefon: \_\_\_ |
| **Profesor coordonator: prin prezenta declar că eseul a fost elaborat sub îndrumarea mea directă și reprezintă rezultatul muncii elevului, fără preluări ilicite de conținut.** Numele și prenumele: \_\_\_Adresa de e-mail: \_\_\_Număr de telefon: \_\_\_ |

**ANEXA 2: Teme pentru redactarea eseului filosofic**

**Scrieți un eseu filosofic pornind de la un citat, temă sau întrebare la alegere:**

1. „Toți oamenii au sădită în firea lor dorința de a cunoaște.” (Aristotel)
2. „Deosebirea dintre o democraţie şi o despoţie constă în aceea că într-o democraţie se poate scăpa de guvern fără vărsare de sânge, pe când într-o despoţie nu.” (Karl Popper)
3. „Fiindcă starea (naturală) a omului este o stare de război a fiecărui om contra fiecărui om, în care fiecare este condus de rațiunea proprie și nu există nimic de care să nu se folosească din ce-i este de ajutor pentru conservarea vieții sale contra inamicilor, urmează că într-o asemenea stare fiecare om are drept la orice, chiar și la viața celuilalt.” (Thomas Hobbes)
4. „Silindu-ne să facem mai bine, stricăm adesea ce e bun.” (William Shakespeare)
5. „Fericirea apare deci ca un bine perfect și autarhic, pentru că ea este scopul tuturor actelor noastre (...) ar trebui poate să lămurim și mai bine ce este ea. Acest lucru va fi ușor de realizat dacă vom stabili care este actul specific omului. Căci, așa cum pentru flautist, pentru un sculptor, ca și pentru o activitate sau îndeletnicire anume, se pare că binele și perfecțiunea rezidă în lucrările lor, tot astfel trebuie să fie și pentru om, dacă există un act care-i este specific. Dacă actul specific unui om este activitatea sufletului conformă cu rațiunea sau cel puțin nu lipsită de rațiune (...) actul propriu unui individ oarecare este identic cu cel al unui om desăvârșit.” (Aristotel)
6. Ce înseamnă cu adevărat educația morală?
7. „Este mai bine să fii o ființă umană nesatisfăcută decât un porc satisfăcut; e mai bine să fii un Socrate nesatisfăcut decât un nebun satisfăcut. Iar dacă nebunul sau porcul sunt de altă părere, aceasta se datorează faptului că ei cunosc numai o latură a problemei. Ceilalți sunt conștienți de ambele laturi.” (John Stuart Mill)
8. „Dreptatea este prima virtute a instituțiilor sociale, tot așa cum este adevărul pentru sistemele de gândire. (…) Fiecare persoană posedă o inviolabilitate întemeiată pe dreptate, peste care nu poate trece nici măcar bunăstarea întregii societăți.” (John Rawls)
9. Poate exista cu adevărat libertate fără lege?
10. „Adevărul adevărat este că, indiferent ce omagiu s-ar pretinde că se acordă, sau chiar s-ar acorda, superiorităţii spirituale, tendinţa generală de evoluţie a lucrurilor în întreaga lume face din mediocritate puterea dominantă în rândurile oamenilor.” (John Stuart Mill)
11. Este justificat să alegem un rău mai mic pentru a promova un bine mai mare? În ce context?
12. „Oricând și oriunde, dacă omul este în stare să facă nedereptăți, le face” (Mitul lui Gyges, Platon)
13. „Omul este prin natura sa o ființă socială” (Aristotel)
14. Ce este mai important: pacea sau dreptatea?
15. În momentele dificile ale vieții siguranța este mai importantă ca libertatea.
16. Este ignoranța (lipsa cunoașterii) singura sursă posibilă a răului? Sau răul/greșeala morală poate avea și alte cauze în afară de absența cunoașterii?
17. Imaginează-ți că te afli într-o situație în care trebuie să alegi între două cursuri de acțiune: fie citești pentru ora de filozofie de mâine, fie te uiți la un serial. Deși atunci când te gândești la ce ar trebui să faci concluzionezi că ar fi mai bine să citești pentru ora de filozofie decât să te uiți la serial, în momentul efectiv al acțiunii, faci contrariul, adică te uiți la serial. Este posibilă o astfel de acțiune, anume o acțiune contrară, și nu conformă cu ceea ce ai gândit sau știi că ar fi cel mai bine de făcut? De ce?

**ANEXA 3: RECOMANDĂRI PENTRU REDACTAREA ESEULUI FILOSOFIC**

**A. Structura eseului**

**a) Introducere: *Problematica***

• caracterizarea generală a problemei;

• identificarea interogațiilor esențiale;

• relevarea importanței problemei;

**b) Cuprins: *Subiectul***

• analiza temei filosofice;

• precizarea pozițiilor filosofice implicate

• efectuarea unui demers critic asupra pozițiilor filosofice precizate

• elaborarea unei reflecții personale

**c) Încheiere: *Concluzie***

• regândirea problemei inițiale în lumina noilor interogații descoperite pe parcursul eseului.

**B. Norme de redactare**

• Citarea surselor: conform normelor academice